Εραστές του πεπρωμένου

Οι Εραστές του πεπρωμένου (Πρωτότυπος τίτλος: Shockproof ) είναι ένα αστυνομικό δραματκό φιλμ νουάρ Αμερικανικής παραγωγής του 1949 σε σκηνοθεσία Ντάγκλας Σερκ και σενάριο των Σάμιουελ Φούλερ και Έλεν Ντατς. Πρωταγωνιστούν οι Κόρνελ Γουάιλντ, Πατρίσια Νάιτ και ο Τζον Μπαραγκρέι.

 Ο Γκριφ Μαράτ, ανώτερος δικαστικός υπάλληλος και υπεύθυνος αναστολών, γνωρίζει και ερωτεύεται την Τζένη Μαρς, η οποία είχε εκτίσει ποινή φυλάκισης πέντε ετών προκειμένου να προστατεύσει τον Χάρι Ουέσον, έναν τζογαδόρο με τον οποίο είχε δεσμό. Ο Γκριφ προειδοποιεί την Τζένη να μείνει μακριά από τον Χάρι, αλλά αυτήν δεν υπακούει, εξακολουθώντας να αισθάνεται πιστή σε αυτόν. Σε μια επιδρομή της αστυνομίας σε ένα παράνομο γραφείο στοιχημάτων, η Τζένη συλλαμβάνεται και πάλι για παραβίαση των όρων αποφυλάκισης της. Αυτό θα έχει σαν αποτέλεσμα την σύγκρουση της Τζένη με τον Γκριφ, ο οποίος δείχνει αποφασισμένος να φέρει την Τζένη στην ίσιο δρόμο, και γι αυτό τον λόγο της βρίσκει δουλειά ως οικονόμο μέσα στο ίδιο του το σπίτι προκειμένου να φροντίζει την τυφλή μητέρα του. Ο Γκριφ έχει πολιτικές φιλοδοξίες που ο Χάρι θέλει να καταστρέψει, οπότε, γνωρίζοντας ότι είναι αντίθετο με τους κανονισμούς για την ανάμιξη του Γκριφ στη επιτήρηση της Τζένη, ο Χάρι ενθαρρύνει τη Τζένη να δεχτεί το ρομαντικό φλερτ του Γκριφ. Η Τζένη γνωρίζει επίσης τους κανονισμούς, αλλά συνειδητοποιεί ότι αγαπά τον Γκριφ και τελικά παντρεύονται. Όταν η Τζένη θα πάει να συναντήσει κρυφά τον Χάρι, για να του πει ότι αγαπάει πραγματικά τον Γκριφ, εκείνος κατά τη διάρκεια της συνομιλίας τους, την απειλεί να αποκαλύψει επιστολές που του είχε γράψει, στις οποίες εξέφρασε την αγάπη της. Η Τζένη τότε βγάζει το όπλο του Χάρι και, μετά από μια σύντομη πάλη, καταλήγει να τον πυροβολήσει και να τον τραυματισεί σοβαρά. Ο Γκριφ αποφασίζει έναντια στους κανονισμούς να πάρει την Τζένη και προσπαθήσουν να διαφύγουν στο Μεξικό, προκειμένου η Τζένη να μην συλληφθεί. Αυτό αποτυγχάνει, αλλά, ο Γκριφ δείχνει πρόθυμος να κάνει οτιδήποτε για να αποτρέψει τη σύζυγό του να επιστρέψει στη φυλακή. Έτσι ξεκινά και πιάνει δουλειά σε ένα διυλιστήριο πετρελαίου. Παρόλα αυτά όμως οι φωτογραφίες τους θα αρχίζουν να εμφανίζονται τακτικά σε εφημερίδες, κάτι που θα έχει σαν αποτέλεσμα να αλλάζουν συνεχώς μέρη για να κρύβονται. Τελικά συνειδητοποιώντας ότι βρίσκονται σε αδιέξοδο, το ζευγάρι αποφασίζει να επιστρέψει πίσω και να παραδοθεί. Όταν η αστυνομία τους μεταφέρει στον Χάρι στο νοσοκομείο, εκείνος αρνείται οποιαδήποτε εμπλοκή της Τζένης στον τραυματισμό του, ορκιζόμενος ότι ήταν ένα δικό του λάθος και το όπλο εκπυρσοκρότησε. Ο Γκριφ και η Τζένη αποχωρούν από το νοσοκομείο ελεύθεροι πια για να κάνουν ένα νέο ξεκίνημα στην ζωή τους. Κόρνελ Γουάιλντ ως Γκριφ Μαράτ Πατρίσια Νάιτ ως Τζένι Μαρς Τζον Μπαραγκρέι ως Χάρι Γουέσον Έσθερ Μιντσιότι ως κυρία Μαράτ, μητέρα του Γκριφ Χάουαρντ Σαιντ Τζον ως Σαμ Μπρουκς Ράσελ Κόλινς ως Φρέντερικ Μπάουερ Τσαρλς Μπέιτς ως Τόμι Μαράτ Γκίλμπερτ Μπάρνετ ως Μπάρι Ένας δημοσιογράφος των New York Times, ο Ματ Ζόλερ Σέιτζ, συζήτησε τη σημασία της ταινίας το 2007, όταν αυτήν προβλήθηκε στη Νέα Υόρκη αναφέροντας πως: «Η προσωπικότητα του κ. Σερκ εκφράζεται στην αγάπη της ταινίας για τους αναστατωμένους χαρακτήρες της, στην ποιητική ανάπτυξη τοποθεσιών όπως τις χαμηλές γωνίες του σπιτιού του Γκριφ, ενός χώρου που φαίνεται τόσο οικείος όσο και καταπιεστικός». Ο Βρετανός κατά συρροήν δολοφόνος Τζον Στράφεν διέπραξε έναν φόνο στο δρόμο για να δει την ταινία στον κινηματογράφο το 1951. Εραστές του πεπρωμένου στην IMDb Εραστές του πεπρωμένου στο AllMovie Εναρκτήρια σκηνή από την ταινία Εραστές του πεπρωμένου στο YouTube